title: Komisijas Īstenošanas regula (ES) 2017/157 (2017. gada 30. janvāris), ar ko atjauno darbīgās vielas tiabendazola apstiprinājumu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ. )

text:
                  31.1.2017

                  LV

                  Eiropas Savienības Oficiālais Vēstnesis

                  L 25/5

            KOMISIJAS ĪSTENOŠANAS REGULA (ES) 2017/157
      (2017. gada 30. janvāris),
      ar ko atjauno darbīgās vielas tiabendazola apstiprinājumu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu,
      tā kā:

                  (1)

                  Darbīgās vielas tiabendazola apstiprinājums, kā norādīts Komisijas Īstenošanas regulas (ES) Nr. 540/2011 (2) pielikuma A daļā, zaudē spēku 2017. gada 30. jūnijā.

                  (2)

                  Saskaņā ar Komisijas Regulas (ES) Nr. 1141/2010 (3) 4. panta noteikumiem minētajā pantā norādītajā laikposmā tika iesniegts pieteikums par tiabendazola atkārtotu iekļaušanu Padomes Direktīvas 91/414/EEK (4) I pielikumā.

                  (3)

                  Pieteikuma iesniedzējs iesniedza papildu dokumentāciju, kas pieprasīta saskaņā ar Regulas (ES) Nr. 1141/2010 9. pantu. Ziņotāja dalībvalsts konstatēja, ka pieteikums ir pilnīgs.

                  (4)

                  Ziņotāja dalībvalsts, apspriežoties ar otro ziņotāju dalībvalsti, sagatavoja atkārtotas iekļaušanas novērtējuma ziņojumu, ko 2013. gada 28. maijā iesniedza Eiropas Pārtikas nekaitīguma iestādei (turpmāk “Iestāde”) un Komisijai.

                  (5)

                  Iestāde atjaunošanas novērtējuma ziņojumu nosūtīja pieteikuma iesniedzējam un dalībvalstīm piezīmju sniegšanai un saņemtās piezīmes nosūtīja Komisijai. Turklāt Iestāde papildu kopsavilkuma dokumentāciju darīja publiski pieejamu.

                  (6)

                  Iestāde 2014. gada 23. oktobrī nosūtīja Komisijai savus secinājumus (5) par to, vai ir sagaidāms, ka tiabendazols atbildīs apstiprināšanas kritērijiem, kas noteikti Regulas (EK) Nr. 1107/2009 4. pantā. Komisija 2015. gada 20. martā Augu, dzīvnieku, pārtikas aprites un dzīvnieku barības pastāvīgajai komitejai iesniedza pārskata ziņojuma projektu par tiabendazolu.

                  (7)

                  Attiecībā uz vismaz viena tāda augu aizsardzības līdzekļa, kurā ir darbīgā viela, vienu vai vairākiem raksturīgiem lietojumiem ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti. Tāpēc uzskatāms, ka minētie apstiprināšanas kritēriji ir izpildīti.

                  (8)

                  Tāpēc ir lietderīgi atjaunot tiabendazola apstiprinājumu.

                  (9)

                  Riska novērtējums attiecībā uz tiabendazola apstiprinājuma atjaunošanu ir balstīts uz ierobežotu skaitu raksturīgo lietojumu, kas tomēr neierobežo to, kādiem lietojumiem tiabendazolu saturoši augu aizsardzības līdzekļi var būt atļauti. Tādēļ ir lietderīgi nesaglabāt ierobežojumu, saskaņā ar kuru minēto vielu var lietot tikai kā fungicīdu.

                  (10)

                  Ievērojot Regulas (EK) Nr. 1107/2009 14. panta 1. punktu saistībā ar tās 6. pantu un ņemot vērā jaunākās zinātnes un tehnikas atziņas, ir jāparedz daži nosacījumi. Īpaši lietderīgi ir pieprasīt papildu apstiprinošu informāciju.

                  (11)

                  Saskaņā ar Regulas (EK) Nr. 1107/2009 20. panta 3. punktu saistībā ar tās 13. panta 4. punktu būtu attiecīgi jāgroza Īstenošanas Regulas (ES) Nr. 540/2011 pielikums.

                  (12)

                  Ar Komisijas Īstenošanas regulu (ES) 2016/549 (6) tiabendazola apstiprinājuma termiņš tika pagarināts līdz 2017. gada 30. jūnijam, lai atjaunošanas procedūru varētu pabeigt pirms vielas apstiprinājuma termiņa beigām. Tomēr, ņemot vērā to, ka lēmums par apstiprinājuma atjaunošanu ir pieņemts pirms pagarinātā termiņa beigām, šī regula būtu jāpiemēro no 2017. gada 1. aprīļa.

                  (13)

                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Darbīgās vielas apstiprinājuma atjaunošana
      Darbīgās vielas tiabendazola, kura specifikācija sniegta I pielikumā, apstiprinājumu atjauno, ievērojot minētajā pielikumā izklāstītos nosacījumus.
      2. pants
      Grozījumi Īstenošanas regulā (ES) Nr. 540/2011
      Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
      3. pants
      Stāšanās spēkā un piemērošanas diena
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      To piemēro no 2017. gada 1. aprīļa.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 30. janvārī

               Komisijas vārdā –

               priekšsēdētājs

            Jean-Claude JUNCKER

         (1)  OV L 309, 24.11.2009., 1. lpp.

         (2)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

         (3)  Komisijas 2010. gada 7. decembra Regula (ES) Nr. 1141/2010, ar ko nosaka procedūru, ar kuru Padomes Direktīvas 91/414/EEK I pielikumā atkārtoti iekļauj aktīvo vielu otro grupu, un izveido šo vielu sarakstu (OV L 322, 8.12.2010., 10. lpp.).

         (4)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

         (5)  EFSA Journal, 2015; 12(11): 3880. Pieejams tiešsaistē: www.efsa.europa.eu

         (6)  Komisijas 2016. gada 8. aprīļa Īstenošanas regula (ES) 2016/549, ar ko Īstenošanas regulu (ES) Nr. 540/2011 groza attiecībā uz apstiprinājuma periodu pagarināšanu darbīgajām vielām bentazonam, cihalofopbutilam, dikvatam, famoksadonam, flumioksazīnam, DPX KE 459 (flupirsulfuronmetilam), metalaksilam-M, pikolinafēnam, prosulfuronam, pimetrozīnam, tiabendazolam un tifensulfuron-metilam (OV L 95, 9.4.2016., 4. lpp.).

         I PIELIKUMS

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprinājuma termiņa beigas

                     Īpaši noteikumi

                     Tiabendazols

                     2-(tiazol-4-il)benzimidazols

                     ≥ 985 g/kg

                     2017. gada 1. aprīlis

                     2032. gada 31. marts

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par tiabendazolu un jo īpaši tā I un II papildinājumu.
                     Šajā vispārējā novērtējumā dalībvalstis īpašu uzmanību pievērš:

                                 —

                                 operatoru un patērētāju aizsardzībai,

                                 —

                                 gruntsūdeņu aizsardzībai,

                                 —

                                 notekūdeņu kontrolei pēc ražas novākšanas.

                           Lietošanas nosacījumos vajadzības gadījumā ietver riska mazināšanas pasākumus.
                     Pieteikuma iesniedzējs Komisijai, dalībvalstīm un Iestādei līdz 2019. gada 31. martam iesniedz apstiprinošu informāciju saistībā ar 2. līmeņa testiem, kā pašlaik norādīts ESAO konceptuālajā pamatdokumentā, pētot tiabendazola endokrīni pastarpinātas iedarbības iespējas.

                        CAS Nr. 148-79-8

                        CIPAC Nr. 323

            (1)  Sīkāka informācija par darbīgās vielas identitāti un specifikāciju sniegta pārskata ziņojumā.

         II PIELIKUMS
         Īstenošanas regulas (ES) Nr. 540/2011 pielikumu groza šādi:

                     1)

                     pielikuma A daļā svītro 17. ierakstu par tiabendazolu;

                     2)

                     pielikuma B daļā iekļauj šādu ierakstu:

                                 Parastais nosaukums, identifikācijas numuri

                                    IUPAC nosaukums

                                 Tīrība (*1)

                                 Apstiprināšanas datums

                                 Apstiprinājuma termiņa beigas

                                 Īpaši noteikumi

                                 “105

                                 Tiabendazols

                                 2-(tiazol-4-il)benzimidazols

                                 ≥ 985 g/kg

                                 2017. gada 1. aprīlis

                                 2032. gada 31. marts

                                 Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par tiabendazolu un jo īpaši tā I un II papildinājumu.
                                 Šajā vispārējā novērtējumā dalībvalstis īpašu uzmanību pievērš:

                                             —

                                             operatoru un patērētāju aizsardzībai,

                                             —

                                             gruntsūdeņu aizsardzībai,

                                             —

                                             notekūdeņu kontrolei pēc ražas novākšanas.

                                       Lietošanas nosacījumos vajadzības gadījumā ietver riska mazināšanas pasākumus.
                                 Pieteikuma iesniedzējs Komisijai, dalībvalstīm un Iestādei līdz 2019. gada 31. martam iesniedz apstiprinošu informāciju saistībā ar 2. līmeņa testiem, kā pašlaik norādīts ESAO konceptuālajā pamatdokumentā, pētot tiabendazola endokrīni pastarpinātas iedarbības iespējas.”

                                    CAS Nr. 148-79-8

                                    CIPAC Nr. 323

            (*1)  Sīkāka informācija par darbīgās vielas identitāti un specifikāciju sniegta pārskata ziņojumā.


|

Komisijas Īstenošanas regula (ES) Nr. 657/2011 ( 2011. gada 7. jūlijs ), ar kuru groza Regulu (ES) Nr. 297/2011, ar ko pēc avārijas Fukusimas atomelektrostacijā paredz īpašus nosacījumus, kuri reglamentē Japānas izcelsmes pārtikas un barības importu un pārtikas un barības sūtījumus no Japānas  Dokuments attiecas uz EEZ

Oficiālais Vēstnesis L 180 , 08/07/2011 Lpp. 0039 - 0042

		Komisijas Īstenošanas regula (ES) Nr. 657/2011( 2011. gada 7. jūlijs),ar kuru groza Regulu (ES) Nr. 297/2011, ar ko pēc avārijas Fukusimas atomelektrostacijā paredz īpašus nosacījumus, kuri reglamentē Japānas izcelsmes pārtikas un barības importu un pārtikas un barības sūtījumus no Japānas(Dokuments attiecas uz EEZ)EIROPAS KOMISIJAņemot vērā Līgumu par Eiropas Savienības darbību,ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu [1], un jo īpaši tās 53. panta 1. punkta b) apakšpunkta ii) daļu,tā kā:(1) Regulas (EK) Nr. 178/2002 53. pantā paredzēta iespēja pieņemt atbilstošus Savienības ārkārtas pasākumus attiecībā uz pārtiku un barību, kura importēta no trešās valsts, lai aizsargātu cilvēku veselību, dzīvnieku veselību vai vidi gadījumā, kad šo risku nevar apmierinoši novērst ar attiecīgo dalībvalstu veiktajiem pasākumiem.(2) Pēc avārijas Fukusimas atomelektrostacijā 2011. gada 11. martā Komisija saņēma informāciju, ka radionuklīdu līmenis konkrētā Japānas izcelsmes pārtikā, piemēram, pienā un spinātos, pārsniedz Japānā piemērojamos darbības līmeņus pārtikā. Šāds piesārņojums var apdraudēt cilvēku veselību un dzīvnieku veselību Savienībā, tādēļ pieņēma Komisijas Īstenošanas regulu (ES) Nr. 297/2011, ar ko pēc avārijas Fukusimas atomelektrostacijā paredz īpašus nosacījumus, kuri reglamentē Japānas izcelsmes pārtikas un barības importu un pārtikas un barības sūtījumus no Japānas [2].(3) Komisija 2011. gada 14. jūnijā saņēma informāciju, ka augsts radioaktīvā cēzija līmenis konstatēts zaļās tējas lapās, kuru izcelsme ir Šizukas prefektūrā. Šo konstatējumu 2011. gada 15. jūnijā apstiprināja vēl pieci gadījumi, kad konstatēts augsts radioaktīvā cēzija līmenis zaļās tējas lapās, kuru izcelsme ir Šizukas prefektūrā. Šī prefektūra nav avārijas skartās zonas prefektūru skaitā, kurās pirms eksporta uz Savienību jāpārbauda visa barība un pārtika, kuras izcelsme ir šajās prefektūrās. Ņemot vērā šos pēdējos konstatējumus, ir lietderīgi Šizukas prefektūru pievienot avārijas skartajai zonai.(4) Ievērojams paraugu skaits, ko Japānas iestādes ņēmušas no Niigatas un Jamagatas prefektūrā ražotās pārtikas, liecina, ka avārija Fukusimas atomelektrostacijā tikai pavisam nedaudz ietekmē barības un pārtikas ražošanu šajās prefektūrās, jo nevienam no paraugiem nekonstatēja neatbilstošu radioaktivitātes līmeni un tikai dažos paraugos konstatēja nelielu radioaktivitāti. Tādēļ ir lietderīgi šīs prefektūras svītrot no to zonā iekļauto prefektūru saraksta, kurās pirms eksporta uz Savienību jāpārbauda visa barība un pārtika, kuras izcelsme ir šajās prefektūrās.(5) Tādēļ ir lietderīgi attiecīgi grozīt Regulu (ES) Nr. 297/2011, negrozot regulas piemērošanas datumu.(6) Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,IR PIEŅĒMUSI ŠO REGULU.1. pantsRegulu (ES) Nr. 297/2011 groza šādi:1) regulas 2. panta 3. un 4. punktu aizstāj ar šādiem punktiem:"3. Katram 1. pantā minēto produktu sūtījumam, kuru nosūta no Japānas, sākot ar šīs regulas spēkā stāšanās datumu, pievieno deklarāciju, kurā apliecina, ka(a) produkts ir novākts un/vai pārstrādāts pirms 2011. gada 11. marta, vai(b) produkta izcelsme ir prefektūrā un tas ir nosūtīts no prefektūras, kas nav Fukusima, Gunma, Ibaraki, Točigi, Mijagi, Nagano, Jamanasi, Saitama, Tokija, Čiba, Kanagava un Šizuka, vai(c) produkts ir nosūtīts no Fukusimas, Gunmas, Ibaraki, Točigi, Mijagi, Nagano, Jamanasi, Saitama, Tokijas, Čibas, Kanagavas un Šizukas prefektūras, bet tā izcelsme nav šajās prefektūrās un to tranzīta laikā nav skārusi radioaktivitāte, vai(d) ja produktu izcelsme ir Fukusimas, Gunmas, Ibaraki, Točigi, Mijagi, Nagano, Jamanasi, Saitama, Tokijas, Čibas, Kanagavas un Šizukas prefektūrā, radionuklīdu joda–131, cēzija–134 un cēzija–137 līmenis produktos nepārsniedz šīs regulas II pielikumā noteiktos maksimālos līmeņus. Šis nosacījums attiecas arī uz produktiem, kas iegūti šo prefektūru piekrastes ūdeņos, neatkarīgi no tā, kur šos produktus izkrauj.4. Šī panta 3. punktā minēto un I pielikumā pievienoto deklarāciju paraksta Japānas kompetentās iestādes pilnvarots pārstāvis. Attiecībā uz 3. punkta d) apakšpunktā minētajiem produktiem deklarācijai pievieno analīžu protokolu."2) Regulas I pielikumu aizstāj ar šīs regulas pielikuma tekstu.2. pantsStāšanās spēkāŠī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.Šī regula uzliek saistības kopumā un ir tieši piemērojama visās dalībvalstīs.Briselē, 2011. gada 7. jūlijāKomisijas vārdā –priekšsēdētājsJosé Manuel Barroso[1] OV L 31, 1.2.2002., 1. lpp.[2] OV L 80, 26.3.2011., 5. lpp.--------------------------------------------------PIELIKUMS""I PIELIKUMSDeklarācija … (*) importam Eiropas Savienībā … (*)Partijas identifikācijas kods …Deklarācijas Nr. …Saskaņā ar noteikumiem Komisijas Īstenošanas regulā (ES) Nr. 297/2011, ar ko pēc avārijas Fukusimas atomelektrostacijā paredz īpašus nosacījumus, kuri reglamentē Japānas izcelsmes pārtikas un barības importu un pārtikas un barības sūtījumus no Japānas,… (2. panta 4. punktā minētā kompetentā iestāde)DEKLARĒ, ka …… (1. pantā minētie produkti)šis sūtījums, kurš sastāv no: …… (sūtījuma apraksts, produkts, iepakojumu skaits un veids, bruto vai neto svars),kas iekrauts … (iekraušanas vieta),… (iekraušanas datums),… (pārvadātāja identifikācija),nosūtīts uz … (galamērķa vieta un valsts),kas ir no uzņēmuma …… (uzņēmuma nosaukums un adrese)produkti ir novākti un/vai pārstrādāti pirms 2011. gada 11. martaproduktu izcelsme ir prefektūrā un tie ir nosūtīti no prefektūras, kas nav Fukusima, Gunma, Ibaraki, Točigi, Mijagi, Nagano, Jamanasi, Saitama, Tokija, Čiba, Kanagava un Šizuka.produkti ir nosūtīti no Fukusimas, Gunmas, Ibaraki, Točigi, Mijagi, Nagano, Jamanasi, Saitama, Tokijas, Čibas, Kanagavas un Šizukas prefektūras, bet to izcelsme nav šajās prefektūrās un tos tranzīta laikā nav skārusi radioaktivitāte, vaiproduktu izcelsme ir Fukusimas, Gunmas, Ibaraki, Točigi, Mijagi, Nagano, Jamanasi, Saitama, Tokijas, Čibas, Kanagavas un Šizukas prefektūrā un paraugi ņemti … (datums), laboratorijas analīzes veiktas … (datums) … (laboratorijas nosaukums), lai noteiktu radionuklīdu (joda–131, cēzija–134 un cēzija–137) līmeni, un analītiskie rezultāti nepārsniedz 2. panta 3. punktā noteiktos maksimālos līmeņus. Analīžu protokols ir pievienots.(vieta) … (datums) …2. panta 4. punktā minētās kompetentās iestādes pilnvarotā pārstāvja zīmogs un parakstsDaļa, kas jāaizpilda RKP vai DPE kompetentajai iestādeiMuitas iestādes sūtījumu ir pieņēmušas laišanai brīvā apgrozībā Eiropas Savienībā.(*) Produkts un izcelsmes valsts.+++++ TIFF +++++Muitas iestādes sūtījumu NAV pieņēmušas laišanai brīvā apgrozībā Eiropas Savienībā.… (kompetentā iestāde, dalībvalsts)… DatumsZīmogsParaksts"+++++ TIFF +++++"--------------------------------------------------


title: Komisijas Īstenošanas regula (ES) Nr. 1076/2014 ( 2014. gada 13. oktobris ) par atļauju izmantot preparātu, kas satur kūpināšanas aromatizētājekstraktu 2b0001, par barības piedevu suņiem un kaķiem  Dokuments attiecas uz EEZ

text:
               14.10.2014

               LV

               Eiropas Savienības Oficiālais Vēstnesis

               L 296/19

         KOMISIJAS ĪSTENOŠANAS REGULA (ES) Nr. 1076/2014
   (2014. gada 13. oktobris)
   par atļauju izmantot preparātu, kas satur kūpināšanas aromatizētājekstraktu 2b0001, par barības piedevu suņiem un kaķiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība.

               (2)

               Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju lietot piedevu, kas sastāv no kūpināšanas aromatizētājekstrakta preparāta, kā konkretizēts šīs regulas pielikumā. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (3)

               Minētais pieteikums attiecas uz atļauju izmantot pielikumā konkretizēto preparātu par barības piedevu suņiem un kaķiem, klasificējot to piedevu kategorijā “organoleptiskās piedevas” un funkcionālajā grupā “aromatizējošas sastāvdaļas”.

               (4)

               Eiropas Pārtikas nekaitīguma iestāde (“Iestāde”) 2012. gada 24. maija atzinumā (2) secināja, ka, lietojot pielikumā konkretizēto piedevu atbilstīgi ierosinātajiem lietošanas nosacījumiem, tam nav kaitīgas iedarbības uz dzīvnieku veselību, cilvēku veselību vai vidi. Iestāde secināja, ka, tā kā šis kūpināšanas aromatizētājekstrakts tiek izmantots pārtikā kā dūmu aromāts un tā funkcija barībā būtībā ir tāda pati kā pārtikā, papildu pierādījumi par iedarbīgumu nav vajadzīgi.

               (5)

               Iestāde secināja, ka šo piedevu galvenokārt nosaka ražošanas process un tās ieguvē izmantotā kokšņu kombinācija, tāpēc ražošanas procesam un kokšņu kombinācijai jābūt skaidri norādītai pielikumā, lai nodrošinātu, ka tirgū tiek laisti tikai ar šādu ražošanas metodi ražoti kūpināšanas aromatizētāji.

               (6)

               Iestāde secināja arī, ka, ievērojot attiecīgus aizsardzības pasākumus, lietotāju drošībai draudi neradīsies. Iestāde uzskata, ka īpašas prasības uzraudzībai pēc piedevu laišanas tirgū noteikt nav vajadzīgs. Turklāt tā pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par dzīvnieku barības piedevas analīzes metodi.

               (7)

               Pielikumā minētā preparāta novērtējums liecina, ka ir izpildīti Regulas (EK) Nr. 1831/2003 5. pantā paredzētie atļaujas piešķiršanas nosacījumi. Tāpēc šos preparātus, kas satur minēto kūpināšanas aromatizētājekstaktu, būtu jāļauj izmantot, kā konkretizēts šīs regulas pielikumā.

               (8)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā minēto preparātu, kas klasificējams barības piedevu kategorijā “organoleptiskās piedevas” un funkcionālajā grupā “aromatizējošas sastāvdaļas”, ir atļauts izmantot par dzīvnieku barības piedevu atbilstīgi minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 13. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  EFSA Journal 2012; 10(6):2729.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analītiskā metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  Aktīvā viela mg uz kg kompleksās barības ar mitruma saturu 12 %

                     Organoleptisko piedevu kategorija. Funkcionālā grupa: aromatizējošas sastāvdaļas

                  2b0001

                  —

                  Kūpināšanas aromatizētāji

                     Piedevas sastāvs

                  Kūpināšanas aromatizētājekstrakta preparāts
                  Specifikācijas:

                              —

                              Ūdens: 0,3–0,9 masas %

                              —

                              Skābe (izteikta kā etiķskābe): 0,06–0,25 meq/g

                              —

                              pH 1–4

                              —

                              Karbonila savienojumi: 1,2–3,0 masas %

                              —

                              Fenoli: 8–12 masas %

                     Aktīvās vielas raksturojums

                  Šķidrs dūmu aromatizētājekstrakts, kas satur šādus savienojumus:

                              —

                              Siringols 12,6–25,2 %

                              —

                              4-metilsiringols 6,2–9,2 %

                              —

                              4-propilsiringols 0,8–3,6 %

                              —

                              4-etilsiringols 2,7–3,1 %

                              —

                              4-metilgvajakols 2,0–2,6 %

                              —

                              4-alilsiringols 1,8–2,3 %

                              —

                              4-etilgvajakols 1,8–2,40 %

                              —

                              4-propilsiringols 1–2,5 %

                              —

                              Gvajakols 1,1–1,6 %

                              —

                              2,4-dimetilfenols 0,9–1,40 %

                              —

                              Eigenols 1–1,40 %

                              —

                              Izoeigenols (trans), 0,9–1,3 %

                              —

                              4-propenilsiringols (cis) 0,3–1,7 %

                              —

                              o-krezols 0,7–1,5 %

                              —

                              Fenols 0,5–1,2 %

                              —

                              p-krezols 0,7–1,1 %

                              —

                              4-propilgvajakols 0,5–1 %

                        Ķīmiskā formula:

                              —

                              Siringols: C8H10O3

                              —

                              4-metilsiringols: C9H12O3

                              —

                              4-propenilsiringols: C11H14O3

                              —

                              4-etilsiringols: C10H14O3

                              —

                              4-metilgvajakols: C8H10O2

                              —

                              4-alilsiringols: C11H14O3

                              —

                              4-etilgvajakols: C9H12O2

                              —

                              4-propilsiringols: C11H16O3

                              —

                              Gvajakols: C7H8O2

                              —

                              2,4-dimetilfenols: C8H10O

                              —

                              Eigenols: C10H12O2

                              —

                              Izoeigenols(trans) C10H12O2

                              —

                              4-propenilsiringols (cis): C11H14O3

                              —

                              o-krezols C7H8O

                              —

                              Fenols: C6H6O

                              —

                              p-krezols C7H8O

                              —

                              4-propilgvajakols: C10H14O2

                     CAS numurs:

                              —

                              Siringols: 91-10-1

                              —

                              4-metilsiringols: 6638-05-7

                              —

                              4-propenilsiringols: 20675-95-0

                              —

                              4-etilsiringols:14059-92-8

                              —

                              4-metilgvajakols: 93-51-6

                              —

                              4-alilsiringols: 6627-88-9

                              —

                              4-etilgvajakols: 2785-89-9

                              —

                              4-propilsiringols: 6766-82-1

                              —

                              Gvajakols: 90-05-1

                              —

                              2,4-dimetilfenols: 105-67-9

                              —

                              Eigenols: 97-53-0

                              —

                              Izoeigenols (trans): 97-54-1

                              —

                              4-propenilsiringols (cis): 26624-13-5

                              —

                              o-krezols: 95-48-7

                              —

                              Fenols: 108-95-2

                              —

                              p-krezols 106-44-5

                              —

                              4-propilgvajakols: 2785-87-7

                        Kūpināšanas aromatizētājs šķidrā veidā, kas ražots ar dietilētera ekstrakciju no darvas, kas rodas pirolīzē no koksnes šādās proporcijās: sarkanais ozols (Quercus rubra) – 35 %, baltais ozols (Quercus alba) – 35 %, kļava (Acer saccharum) – 10 %, dižskābardis (Fagus grandifolia) – 10 %, hikorija (Carya ovata) – 10 %.
                  Tīrības kritēriji:

                              —

                                 PAH sastāvdaļas: benz[a]pirēns < 10 ppb un benz[a]antracēns < 20 ppb,

                              —

                              dietilētera atlikums < 2 ppm.

                     Analīzes metode
                      (1)

                  Kūpināšanas aromatizētāja ekstrakta noteikšanai – barības piedevā:
                  titrācija ar nātrija hidroksīdu, lai noteiktu kopējo skābju daudzumu; un krāsu reakcijas ar tālāku spektrofotometriju, lai noteiktu kopējo karbonilu daudzumu (pie 430 nm) un kopējo fenolu daudzumu (pie 610 nm) (FAO JECFA Combined Compendium for Food Additive Specifications “smoke flavourings”, Monograph No.1, 2006);
                  gāzu hromatogrāfija–masas spektrometrija (GC-MS); un gāzu hromatogrāfijas metode kopā ar liesmas jonizācijas detektoru (GC-FID) produkta gaistošās frakcijas raksturojumam (FAO JECFA Combined Compendium for Food Additive Specifications-Monographs No. 1, Vol. 4).

                  Suņi un kaķi

                  —

                  —

                  40

                              1.

                              Piedevas un premiksa lietošanas noteikumos norāda glabāšanas un stabilitātes nosacījumus.

                              2.

                              Drošība lietotājam: rīkojoties ar piedevu, jālieto elpceļu aizsarglīdzekļi un aizsargbrilles.

                              3.

                              Attiecīgo piedevu saturošu premiksu, barības produktu un kombinētās barības marķēšana: piedevas nosaukumam pievieno identifikācijas numuru.

                              4.

                              Preparāts drīkst saturēt tikai tehnoloģiskās piedevas un/vai citas vielas vai produktus, kas paredzēti, lai mainītu preparāta aktīvās vielas fizikāli ķīmiskās īpašības, un ko izmanto saskaņā ar konkrēti tiem paredzētajiem atļaujas nosacījumiem. Nodrošina fizikāli ķīmisko un bioloģisko saderību starp preparāta sastāvdaļām attiecībā uz vēlamo iedarbību.

                              5.

                              Piedevas marķējumā vai tās pavaddokumentos norāda šādu informāciju:

                                          —

                                          visu preparātā ietverto tehnoloģisko piedevu nosaukums un identifikācijas numurs,

                                          —

                                          tehnoloģisko piedevu saturs preparātā, ja atbilstošajā atļaujā ir noteikts maksimālais saturs,

                                          —

                                          visu preparātā iekļauto vielu vai produktu nosaukums, norādot dilstošā secībā pēc svara.

                              6.

                              Piedevu saturoša premiksa marķējumā vai tā pavaddokumentos norāda šādu informāciju:
                              visu to tehnoloģisko piedevu nosaukums, identifikācijas numurs un saturs, kam atbilstošajā atļaujā ir noteikts maksimālais saturs.

                  2024. gada 3. novembris

         (1)  http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx


title: Komisijas Īstenošanas regula (ES) Nr. 975/2011 ( 2011. gada 30. septembris ), ar ko nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               1.10.2011

               LV

               Eiropas Savienības Oficiālais Vēstnesis

               L 255/6

         KOMISIJAS ĪSTENOŠANAS REGULA (ES) Nr. 975/2011
   (2011. gada 30. septembris),
   ar ko nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:
   Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem,
   IR PIEŅĒMUSI ŠO REGULU.
   1. pants
   Standarta importa vērtības, kas minētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā 2011. gada 1. oktobrī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 30. septembrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta ievešanas vērtība

                  0702 00 00

                  BR

                  31,9

                  MK

                  28,2

                  ZZ

                  30,1

                  0707 00 05

                  MK

                  44,0

                  TR

                  111,6

                  ZZ

                  77,8

                  0709 90 70

                  TR

                  107,9

                  ZZ

                  107,9

                  0805 50 10

                  AR

                  67,9

                  BR

                  41,3

                  CL

                  65,2

                  TR

                  65,3

                  UY

                  61,2

                  ZA

                  73,7

                  ZZ

                  62,4

                  0806 10 10

                  CL

                  71,6

                  EG

                  65,0

                  MK

                  82,2

                  TR

                  98,7

                  ZA

                  61,1

                  ZZ

                  75,7

                  0808 10 80

                  CL

                  76,1

                  CN

                  82,6

                  NZ

                  103,8

                  US

                  83,1

                  ZA

                  88,5

                  ZZ

                  86,8

                  0808 20 50

                  CN

                  88,7

                  TR

                  120,5

                  ZZ

                  104,6

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “citas izcelsmes vietas”.


title: Komisijas Īstenošanas regula (ES) Nr. 1083/2014 ( 2014. gada 15. oktobris ) par atļauju izmantot preparātu Enterococcus faecium DSM 7134 ( Bonvital ) kā barības piedevu sivēnmātēm  Dokuments attiecas uz EEZ

text:
               16.10.2014

               LV

               Eiropas Savienības Oficiālais Vēstnesis

               L 298/5

         KOMISIJAS ĪSTENOŠANAS REGULA (ES) Nr. 1083/2014
   (2014. gada 15. oktobris)
   par atļauju izmantot preparātu Enterococcus faecium DSM 7134 (Bonvital) kā barības piedevu sivēnmātēm
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība.

               (2)

               Saskaņā ar Regulas (EK) Nr. 1831/2003 7. pantu iesniegts pieteikums, lai saņemtu atļauju preparātam Enterococcus faecium DSM 7134 (Bonvital). Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (3)

               Minētais pieteikums attiecas uz atļauju izmantot preparātu Enterococcus faecium DSM 7134 (Bonvital) kā barības piedevu sivēnmātēm visā reproduktīvā cikla laikā un to klasificēt piedevu kategorijā “zootehniskās piedevas”.

               (4)

               Preparātu Enterococcus faecium DSM 7134 ar Komisijas Regulu (EK) Nr. 666/2003 (2) pagaidām atļāva lietot sivēniem un nobarojamām cūkām, ar Komisijas Regulu (EK) Nr. 2154/2003 (3) pagaidām atļāva lietot sivēnmātēm, ar Komisijas Regulu (EK) Nr. 521/2005 (4) pagaidām atļāva lietot nobarojamiem cāļiem, ar Komisijas Regulu (EK) Nr. 538/2007 (5) desmit gadus atļāva lietot atšķirtiem sivēniem un nobarojamām cūkām un ar Komisijas Regulu (EK) Nr. 1521/2007 (6) desmit gadus atļāva lietot sivēnmātēm no 90. grūtniecības dienas līdz laktācijas beigām.

               (5)

               Eiropas Pārtikas nekaitīguma iestāde (“Iestāde”) 2014. gada 18. februāra atzinumā (7) secināja, ka ierosinātajos lietošanas apstākļos preparātam Enterococcus faecium DSM 7134 (Bonvital) nav kaitīgas ietekmes uz dzīvnieku veselību, cilvēku veselību vai vidi. Tā arī secināja, ka piedeva var uzlabot metiena svaru vai saglabāt sivēnmātes stāvokli. Iestāde uzskata, ka īpašas prasības uzraudzībai pēc piedevu laišanas tirgū noteikt nav vajadzīgs. Tā arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošo barības piedevu analīzes metodēm.

               (6)

               Preparāta Enterococcus faecium DSM 7134 (Bonvital) novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo preparātu būtu jāļauj lietot atbilstīgi šīs regulas pielikumam.

               (7)

               Pēc tam, kad atļauja ir piešķirta ar šo īstenošanas regulu, Regula (EK) Nr. 1521/2007 būtu jāatceļ.

               (8)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā norādīto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts izmantot kā piedevu dzīvnieku ēdināšanā saskaņā ar minētajā pielikumā ietvertajiem nosacījumiem.
   2. pants
   Regulu (EK) Nr. 1521/2007 atceļ.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 15. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  Komisijas 2003. gada 11. aprīļa Regula (EK) Nr. 666/2003, ar ko pagaidām dzīvnieku barībā atļauj izmantot noteiktus mikroorganismus (OV L 96, 12.4.2003., 11. lpp.).

      (3)  Komisijas 2003. gada 10. decembra Regula (EK) Nr. 2154/2003, ar ko pagaidām dzīvnieku barībā atļauj izmantot dažus mikroorganismus (Enterococcus faecium un Lactobacillus acidophilus) (OV L 324, 11.12.2003., 11. lpp.).

      (4)  Komisijas 2005. gada 1. aprīļa Regula (EK) Nr. 521/2005 par pastāvīgu piedevas izmantošanas atļauju un pagaidu atļauju tādu konkrētu piedevu jaunam izmantojumam, kuras jau ir atļauts lietot dzīvnieku barībā (OV L 84, 2.4.2005., 3. lpp.).

      (5)  Komisijas 2007. gada 15. maija Regula (EK) Nr. 538/2007 par jauna lopbarības piedevas Enterococcus faecium DSM 7134 (Bonvital) izmantošanas veida atļauju (OV L 128, 16.5.2007., 16. lpp.).

      (6)  Komisijas 2007. gada 19. decembra Regula (EK) Nr. 1521/2007 par atļauju jaunā veidā izmantot Enterococcus faecium DSM 7134 (Bonvital) kā barības piedevu (OV L 335, 20.12.2007., 24. lpp.).

      (7)  EFSA Journal 2014; 12(2):3565.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analītiskā metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  KVV/kg kompleksās barības ar mitruma saturu 12 %

                     Zootehnisko piedevu kategorija. Funkcionālā grupa: zarnu floras stabilizatori

                  4b1841

                  Lactosan GmbH & Co KG

                     Enterococcus faecium DSM 7134

                     Piedevas sastāvs

                     Enterococcus faecium DSM 7134 preparāts, kas satur vismaz:

                              pulvera veidā: 1 × 1010 KVV/g piedevas;

                              granulētā veidā (mikroinkapsulētā formā): 1 × 1010 KVV/g piedevas.

                     Aktīvās vielas raksturojums

                     Enterococcus faecium DSM 7134 dzīvotspējīgas šūnas.

                     Analītiskā metode
                      (1)

                  Skaitīšana: Petri trauciņa, uzsēšanas un izlīdzināšanas metode. Izmanto žults eskulīna azīda agaru (EN 15788).
                  Identifikācija: pulsējošā lauka gela elektroforēze (PFGE).

                  Sivēnmātes

                  —

                  5 × 108

                  —

                              1.

                              Piedevas un premiksa lietošanas noteikumos norāda glabāšanas nosacījumus un noturību pret granulēšanos.

                              2.

                              Drošības apsvērumi: darba laikā ieteicams izmantot elpceļu aizsarglīdzekļus un cimdus.

                  2024. gada 5. novembris

         (1)  Sīkāka informācija par analītiskajām metodēm atrodama Eiropas Savienības references laboratorijas barības piedevu jomā tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx


title: Komisijas Īstenošanas regula (ES) 2017/598 (2017. gada 27. marts), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               28.3.2017

               LV

               Eiropas Savienības Oficiālais Vēstnesis

               L 81/16

         KOMISIJAS ĪSTENOŠANAS REGULA (ES) 2017/598
   (2017. gada 27. marts),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 27. martā

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  EG

                  145,6

                  IL

                  288,6

                  MA

                  108,8

                  SN

                  213,0

                  TR

                  106,9

                  ZA

                  81,7

                  ZZ

                  157,4

                  0707 00 05

                  TR

                  180,4

                  ZZ

                  180,4

                  0709 93 10

                  MA

                  45,5

                  TR

                  149,9

                  ZZ

                  97,7

                  0805 10 22 , 0805 10 24 , 0805 10 28

                  EG

                  47,8

                  IL

                  83,4

                  MA

                  49,7

                  TN

                  48,4

                  TR

                  72,5

                  ZA

                  99,3

                  ZZ

                  66,9

                  0805 50 10

                  AR

                  45,3

                  EG

                  72,0

                  TR

                  71,4

                  ZZ

                  62,9

                  0808 10 80

                  CL

                  108,0

                  CN

                  142,3

                  US

                  128,4

                  ZA

                  114,1

                  ZZ

                  123,2

                  0808 30 90

                  AR

                  117,1

                  CL

                  135,0

                  CN

                  88,1

                  MA

                  115,2

                  TR

                  148,9

                  ZA

                  116,3

                  ZZ

                  120,1

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2015/1191 (2015. gada 20. jūlijs) par Artemisia vulgaris L. kā pamatvielas neapstiprināšanu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū (Dokuments attiecas uz EEZ)

text:
               21.7.2015

               LV

               Eiropas Savienības Oficiālais Vēstnesis

               L 193/122

         KOMISIJAS ĪSTENOŠANAS REGULA (ES) 2015/1191
   (2015. gada 20. jūlijs)
   par Artemisia vulgaris L. kā pamatvielas neapstiprināšanu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 23. panta 5. punktu saistībā ar 13. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 23. panta 3. punktu Komisija 2013. gada 26. aprīlī no Bioloģiskās lauksaimniecības tehniskā institūta (Institut Technique de l'Agriculture Biologique – ITAB) saņēma pieteikumu Artemisia vulgaris L. kā pamatvielas apstiprināšanai. Minētajam pieteikumam bija pievienota informācija, kas iesniedzama saskaņā ar 23. panta 3. punkta otro daļu.

               (2)

               Komisija lūdza Eiropas Pārtikas nekaitīguma iestādi (turpmāk “iestāde”) sniegt zinātnisko palīdzību. Iestāde 2014. gada 25. augustā iesniedza Komisijai tehnisko ziņojumu par attiecīgo vielu (2). Komisija 2015. gada 27. janvārī iesniedza Augu, dzīvnieku, pārtikas aprites un dzīvnieku barības pastāvīgajai komitejai pārskata ziņojumu (3) un projektu šai regulai par Artemisia vulgaris L. neapstiprināšanu.

               (3)

               Pieteikuma iesniedzēja iesniegtā dokumentācija liecina, ka Artemisia vulgaris L. atbilst pārtikas produkta kritērijiem, kas definēti Eiropas Parlamenta un Padomes Regulas (EK) Nr. 178/2002 (4) 2. pantā. Tomēr alkoholiskie dzērieni, kas gatavoti no Artemisia sugām, ir iekļauti Eiropas Parlamenta un Padomes Regulas (EK) Nr. 1334/2008 (5) III pielikuma B daļā, kurā noteikts dažu vielu, ko dabīgi satur aromatizētāji un pārtikas sastāvdaļas ar aromatizētāju īpašībām, maksimāli pieļaujamais daudzums noteiktos patērētos apjomos salikta sastāva pārtikā, kurai pievienoti aromatizētāji un/vai pārtikas sastāvdaļas ar aromatizētāju īpašībām. Saskaņā ar Regulas (EK) Nr. 1334/2008 6. pantu, izmantojot aromatizētājus un pārtikas sastāvdaļas ar aromatizētāju īpašībām, to daudzums B daļā minētajā salikta sastāva pārtikā nedrīkst pārsniegt maksimāli pieļaujamo daudzumu. Tāpēc Artemisia sugas nevar bez kvalificēšanas izmantot kā pārtikas produktu.

               (4)

               Iestādes tehniskajā ziņojumā ir paustas konkrētas bažas attiecībā uz eksponētību tujonam, eikaliptolam un kamparam un risku, kam pakļauti lietotāji, strādnieki, apkārtējās personas, patērētāji un nemērķa organismi.

               (5)

               Komisija aicināja pieteikuma iesniedzēju sniegt komentārus par iestādes tehnisko ziņojumu un pārskata ziņojuma projektu. Pieteikuma iesniedzējs sniedza komentārus, un tie tika rūpīgi izskatīti.

               (6)

               Tomēr, neraugoties uz pieteikuma iesniedzēja argumentiem, ar vielu saistītās bažas netika novērstas.

               (7)

               Līdz ar to Komisijas pārskata ziņojumā nav konstatēts, ka Regulas (EK) Nr. 1107/2009 23. pantā izklāstītās prasības ir izpildītas. Tāpēc ir lietderīgi neapstiprināt Artemisia vulgaris L. kā pamatvielu.

               (8)

               Šī regula neskar iespēju saskaņā ar Regulas (EK) Nr. 1107/2009 23. panta 3. punktu iesniegt citu pieteikumu Artemisia vulgaris L. kā pamatvielas apstiprināšanai.

               (9)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pamatvielas neapstiprināšana

      Artemisia vulgaris L. kā pamatviela nav apstiprināta.
   2. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 20. jūlijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Rezultāti pēc apspriešanās ar dalībvalstīm un EFSA par pieteikumu pamatvielas Artemisia vulgaris kā insekticīda/repelenta izmantošanu augļu dārzos, vīna dārzos un dārzeņiem. EFSA supporting publication 2014:EN-644. 36 lpp.

      (3)  http://ec.europa.eu/sanco_pesticides/public/?event=homepage

      (4)  Eiropas Parlamenta un Padomes 2002. gada 28. janvāra Regula (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp.).

      (5)  Eiropas Parlamenta un Padomes 2008. gada 16. decembra Regula (EK) Nr. 1334/2008 par aromatizētājiem un dažām pārtikas sastāvdaļām ar aromatizētāju īpašībām izmantošanai pārtikā un uz tās un par grozījumiem Padomes Regulā (EEK) Nr. 1601/91, Regulās (EK) Nr. 2232/96 un (EK) Nr. 110/2008 un Direktīvā 2000/13/EK (OV L 354, 31.12.2008., 34. lpp.).


title: Komisijas Īstenošanas regula (ES) 2016/1402 (2016. gada 22. augusts), ar ko atsauc triju ražotāju eksportētāju saistību pieņemšanu, kura izdarīta saskaņā ar Īstenošanas lēmumu 2013/707/ES, ar ko apstiprina tādu saistību pieņemšanu, kuras piedāvātas saistībā ar antidempinga un antisubsidēšanas procedūru attiecībā uz Ķīnas Tautas Republikas izcelsmes vai no Ķīnas Tautas Republikas nosūtītu kristāliskā silīcija fotoelektrisko moduļu un to galveno sastāvdaļu (proti, elementu) importu galīgo pasākumu piemērošanas periodā

text:
               23.8.2016

               LV

               Eiropas Savienības Oficiālais Vēstnesis

               L 228/16

         KOMISIJAS ĪSTENOŠANAS REGULA (ES) 2016/1402
   (2016. gada 22. augusts),
   ar ko atsauc triju ražotāju eksportētāju saistību pieņemšanu, kura izdarīta saskaņā ar Īstenošanas lēmumu 2013/707/ES, ar ko apstiprina tādu saistību pieņemšanu, kuras piedāvātas saistībā ar antidempinga un antisubsidēšanas procedūru attiecībā uz Ķīnas Tautas Republikas izcelsmes vai no Ķīnas Tautas Republikas nosūtītu kristāliskā silīcija fotoelektrisko moduļu un to galveno sastāvdaļu (proti, elementu) importu galīgo pasākumu piemērošanas periodā
   EIROPAS KOMISIJA,
   ņemot vērā Līgumu par Eiropas Savienības darbību (“Līgums”),
   ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1) (“antidempinga pamatregula”), un jo īpaši tās 8. pantu,
   ņemot vērā Eiropas Parlamenta un Padomes 2016. gada 8. jūnija Regulu (ES) 2016/1037 par aizsardzību pret subsidētu importu no valstīm, kas nav Eiropas Savienības dalībvalstis (2) (“antisubsidēšanas pamatregula”), un jo īpaši tās 13. pantu,
   informējot dalībvalstis,
   tā kā:
   A.   SAISTĪBAS UN CITI SPĒKĀ ESOŠIE PASĀKUMI

               (1)

               Eiropas Komisija (“Komisija”) ar Regulu (ES) Nr. 513/2013 (3) noteica pagaidu antidempinga maksājumu Ķīnas Tautas Republikas izcelsmes vai no Ķīnas Tautas Republikas (“ĶTR”) nosūtītu kristāliskā silīcija fotoelektrisko moduļu (“moduļi”) un to galveno sastāvdaļu (proti, elementu un plāksnīšu) importam Eiropas Savienībā (“Savienība”).

               (2)

               Ražotāju eksportētāju grupa pilnvaroja Ķīnas Iekārtu un elektronisko ražojumu importa un eksporta tirdzniecības palātu (“CCCME”) tās vārdā iesniegt Komisijai cenu saistības, ko palāta arī izdarīja. No minēto cenu saistību noteikumiem ir skaidrs, ka cenu saistības ir pakete ar katra ražotāja eksportētāja individuālām cenu saistībām, ko administratīvi praktisku iemeslu dēļ koordinē CCCME.

               (3)

               Komisija ar Lēmumu 2013/423/ES (4) attiecībā uz pagaidu antidempinga maksājumu pieņēma minētās cenu saistības. Ar Regulu (ES) Nr. 748/2013 (5) Komisija grozīja Regulu (ES) Nr. 513/2013, lai ieviestu tehniskas izmaiņas, kas bija vajadzīgas sakarā ar saistību pieņemšanu attiecībā uz pagaidu antidempinga maksājumu.

               (4)

               Padome ar Īstenošanas regulu (ES) Nr. 1238/2013 (6) noteica galīgo antidempinga maksājumu ĶTR izcelsmes vai no ĶTR nosūtītu moduļu un elementu (“attiecīgie ražojumi”) importam Savienībā. Ar Īstenošanas regulu (ES) Nr. 1239/2013 (7) Padome noteica arī galīgo kompensācijas maksājumu attiecīgo ražojumu importam Savienībā.

               (5)

               Pēc paziņojuma par ražotāju eksportētāju grupas (“ražotāji eksportētāji”) un CCCME cenu saistību grozīto versiju Komisija ar Īstenošanas lēmumu 2013/707/ES (8) apstiprināja grozīto cenu saistību (“saistības”) pieņemšanu attiecībā uz galīgo pasākumu piemērošanas periodu. Šā lēmuma pielikumā ir uzskaitīti ražotāji eksportētāji, kuru saistības tika pieņemtas, tostarp:

                           a)

                              Ningbo Osda Solar Co. Ltd, uz kuru attiecas Taric papildu kods B859 (“Osda Solar”);

                           b)

                              Ningbo Qixin Solar Electrical Appliance Co. Ltd kopā ar tā saistīto uzņēmumu Savienībā, uz kuriem kopā attiecas Taric papildu kods B860 (“Qixin Solar”);

                           c)

                              SHANDONG LINUO PHOTOVOLTAIC HI-TECH CO. LTD, kopā ar tā saistīto uzņēmumu Savienībā, uz kuriem kopā attiecas Taric papildu kods B869 (“Linuo”).

               (6)

               Komisija ar Īstenošanas lēmumu 2014/657/ES (9) pieņēma ražotāju eksportētāju un CCCME ierosinājumu izdarīt precizējumus par to saistību īstenošanu, kas skar attiecīgos ražojumus, uz kuriem attiecas saistības, proti, ĶTR izcelsmes vai no ĶTR nosūtītiem moduļiem un elementiem, kurus patlaban klasificē ar KN kodiem ex 8541 40 90 (Taric kodi 8541409021, 8541409029, 8541409031 un 8541409039) un kurus ražo ražotāji eksportētāji (“ražojums, uz kuru attiecas saistības”). Antidempinga un kompensācijas maksājumus, kas minēti 4. apsvērumā, kopā ar saistībām sauc par “pasākumiem”.

               (7)

               Ar Īstenošanas regulu (ES) 2015/866 (10) Komisija atsauca saistību pieņemšanu attiecībā uz trim ražotājiem eksportētājiem.

               (8)

               Ar Īstenošanas regulu (ES) 2015/1403 (11) Komisija atsauca saistību pieņemšanu attiecībā uz vēl vienu ražotāju eksportētāju.

               (9)

               Ar Īstenošanas regulu (ES) 2015/2018 (12) Komisija atsauca saistību pieņemšanu attiecībā uz diviem ražotājiem eksportētājiem.

               (10)

               Ar paziņojumu par procedūras sākšanu, kas 2015. gada 5. decembrī publicēts Eiropas Savienības Oficiālajā Vēstnesī
                   (13), Komisija sāka termiņbeigu pārskatīšanas izmeklēšanu saskaņā ar antidempinga pamatregulas 11. panta 2. punktu.

               (11)

               Ar paziņojumu par procedūras sākšanu, kas 2015. gada 5. decembrī publicēts Eiropas Savienības Oficiālajā Vēstnesī
                   (14), Komisija sāka termiņbeigu pārskatīšanas izmeklēšanu saskaņā ar antisubsidēšanas pamatregulas 18. pantu.

               (12)

               Ar paziņojumu par procedūras sākšanu, kas 2015. gada 5. decembrī publicēts Eiropas Savienības Oficiālajā Vēstnesī
                   (15), Komisija sāka arī daļēju starpposma pārskatīšanu saskaņā ar antidempinga pamatregulas 11. panta 3. punktu un antisubsidēšanas pamatregulas 19. pantu.

               (13)

               Ar Īstenošanas regulu (ES) 2016/115 (16) Komisija atsauca saistību pieņemšanu attiecībā uz vēl vienu ražotāju eksportētāju.

               (14)

               Ar Īstenošanas regulu (ES) 2016/185 (17) Komisija galīgo antidempinga maksājumu, kas ar Regulu (ES) Nr. 1238/2013 noteikts attiecīgo ražojumu importam, kuru izcelsme ir Ķīnas Tautas Republikā vai kuri nosūtīti no Ķīnas Tautas Republikas, attiecināja uz attiecīgo ražojumu importu, kuri nosūtīti no Malaizijas un Taivānas, neatkarīgi no tā, vai tiem deklarēta Malaizijas un Taivānas izcelsme.

               (15)

               Ar Īstenošanas regulu (ES) 2016/184 (18) Komisija galīgo kompensācijas maksājumu, kas ar Padomes Regulu (ES) Nr. 1239/2013 noteikts attiecīgo ražojumu importam, kuru izcelsme ir Ķīnas Tautas Republikā vai kuri nosūtīti no Ķīnas Tautas Republikas, attiecināja uz attiecīgo ražojumu importu, kuri nosūtīti no Malaizijas un Taivānas, neatkarīgi no tā, vai tiem deklarēta Malaizijas un Taivānas izcelsme.

               (16)

               Ar Īstenošanas regulu (ES) 2016/1045 (19) Komisija atsauca saistību pieņemšanu attiecībā uz vēl vienu ražotāju eksportētāju.

               (17)

               Ar Īstenošanas regulu (ES) 2016/1382 (20) Komisija atsauca saistību pieņemšanu attiecībā uz vēl pieciem ražotājiem eksportētājiem.

         B.   SAISTĪBU NOTEIKUMI

               (18)

               Ražotāji eksportētāji piekrita, cita starpā, nepārdot ražojumu, uz kuru attiecas saistības, pirmajam nesaistītajam pircējam Savienībā zem noteiktas minimālās importa cenas (“MIC”) importa uz Savienību konkrētā gada līmenī (“gada līmenis”), kas noteikts saistībās.

               (19)

               Ražotāji eksportētāji piekrita arī pārdot ražojumu, uz kuru attiecas saistības, tikai izmantojot tiešo pārdošanu. Šo saistību izpildei tiešo pārdošanu definē kā pārdošanu vai nu pirmajam nesaistītajam pircējam Savienībā, vai arī ar saistību sarakstā iekļautās saistītās personas starpniecību Savienībā.

               (20)

               Saistībās neizsmeļošā sarakstā minēti saistību pārkāpumi. Minētajā sarakstā jo īpaši ietver tāda faktūrrēķina (“saistību rēķins”, kā definēts 4. apsvērumā minētajās īstenošanas regulās) vai tālākpārdošanas rēķina izdošanu, kura pamatā esošie finanšu darījumi (piemēram, naudas summa, kas faktiski saņemta no pircēja pēc visām kredīta/debeta korekcijām un tamlīdzīgi) neatbilst nominālvērtībai faktūrrēķinā.

               (21)

               Pārkāpumu sarakstā ietver arī netiešo pārdošanu uz Savienību, ko veic uzņēmumi, kas nav saistību sarakstā minētie uzņēmumi, un dalību tirdzniecības sistēmā, kura izraisa pasākumu apiešanas risku.

               (22)

               Saistības ražotājiem eksportētājiem arī uzliek pienākumu reizi ceturksnī sniegt Komisijai detalizētu informāciju par visu savu eksporta pārdošanu un tālākpārdošanu Savienībā (“ceturkšņa ziņojumi”). Tas nozīmē, ka minētajos ceturkšņa ziņojumos ietvertajiem datiem ir jābūt pilnīgiem un pareiziem un ka paziņotie darījumi pilnībā atbilst saistību noteikumiem.

               (23)

               Ražotājs eksportētājs atbild par pārkāpumu, ko izdarījusi kāda no ar to saistītajām personām, neatkarīgi no tā, vai tā ir norādīta saistībās.

         C.   RAŽOTĀJU EKSPORTĒTĀJU UZRAUDZĪBA

               (24)

               Uzraugot saistību izpildi, Komisija pārbaudīja Osda Solar, Qixin Solar un Linuo iesniegto informāciju, kas bija būtiska saistībām. Komisija arī saņēma pierādījumus no vienas dalībvalsts muitas dienestiem, pamatojoties uz antidempinga pamatregulas 8. panta 9. punktu un antisubsidēšanas pamatregulas 13. panta 9. punktu.

               (25)

               Regulas 26.–34. apsvērumā uzskaitītie konstatējumi pievēršas problēmām, kas identificētas attiecībā uz Osda Solar, Qixin Solar un Linuo un kas Komisijai liek atsaukt saistību pieņemšanu attiecībā uz šiem ražotājiem eksportētājiem.

         D.   IEMESLI ATSAUKT SAISTĪBU PIEŅEMŠANU

   a)
         Osda Solar veiktā pārdošana

               (26)

               Savos ceturkšņa ziņojumos Osda Solar ziņoja par darījumu, kurā tika veikta ražojuma, uz kuru attiecas saistības, pārdošana šķietami nesaistītam importētājam Savienībā, un bija izrakstījis saistību rēķinu. Pamatojoties uz Komisijai pieejamo informāciju, minētajā darījumā iesaistītais importētājs bija saistīts ar Osda Solar. Tā kā šis importētājs saistībās nav norādīts kā saistītā persona, Osda Solar ir pārkāpis 19. un 21. apsvērumā minētos saistību noteikumus.

               (27)

               Turklāt šis saistītais importētājs ir izrakstījis vismaz vienu tālākpārdošanas rēķinu galapircējam Savienībā, kurā netika ievērota MIC. Tādējādi Osda Solar pārkāpa 18. un 23. apsvērumā minētos saistību noteikumus.

         b)
         Qixin Solar veiktā pārdošana

               (28)

               Savos ceturkšņa ziņojumos Qixin Solar ziņoja par darījumu, kurā tika veikta ražojuma, uz kuru attiecas saistības, pārdošana šķietami nesaistītam importētājam Savienībā, un bija izrakstījis saistību rēķinu. Pamatojoties uz Komisijai pieejamo informāciju, minētajā darījumā iesaistītais importētājs bija saistīts ar Qixin Solar. Tā kā šis importētājs saistībās nav norādīts kā saistītā persona, Qixin Solar ir pārkāpis 19. un 21. apsvērumā minētos saistību noteikumus.

               (29)

               Turklāt saistītais importētājs ir izrakstījis vismaz vienu tālākpārdošanas rēķinu galapircējam Savienībā, kurā netika ievērota MIC. Tādējādi Qixin Solar pārkāpa 18. un 23. apsvērumā minētos saistību noteikumus.

               (30)

               Bez tam mēnesī, kad tika veikts 29. apsvērumā minētais darījums, Qixin Solar veica ražojuma, uz ko attiecas saistības, tiešo pārdošanu tam pašam pircējam, tādējādi piedaloties tirdzniecības sistēmā, kura izraisa pasākumu apiešanas risku. Tādējādi Qixin Solar pārkāpa 21. apsvērumā minētos saistību noteikumus.

         c)
         Linuo veiktā pārdošana

               (31)

               Savos ceturkšņa ziņojumos Linuo ziņoja par darījumu, kurā tika veikta ražojuma, uz ko attiecas saistības, pārdošana šķietami nesaistītam importētājam Savienībā, un bija izrakstījis saistību rēķinu. Pamatojoties uz Komisijai pieejamo informāciju, minētajā darījumā iesaistītais importētājs bija saistīts ar Linuo. Tā kā šis importētājs saistībās nav norādīts kā saistītā persona, Linuo ir pārkāpis 19. un 21. apsvērumā minētos saistību noteikumus.

               (32)

               Turklāt šis saistītais importētājs ir izrakstījis vismaz vienu tālākpārdošanas rēķinu galapircējam Savienībā, kurā netika ievērota MIC. Tādējādi Linuo pārkāpa 18. un 23. apsvērumā minētos saistību noteikumus.

         E.   SAISTĪBU RĒĶINA ATZĪŠANA PAR NEDERĪGU

               (33)

               Ceturkšņa ziņojumos ietvertā informācija un saņemtie pierādījumi liecina, ka 27., 29. un 32. apsvērumā minētie tālākpārdošanas rēķini un 30. apsvērumā minētie saistību rēķini ir saistīti ar šādiem darījumiem.

                           Faktūrrēķina par precēm, uz kurām attiecas saistības, numurs

                           Datums

                           Izdevējs

                           Izdots uzņēmumam

                           ODAEU150006

                           23.12.2015.

                           Ningbo Osda Solar Co. Ltd

                           Triple Shine B.V.

                           QXC150051

                           20.6.2015.

                           Ningbo Qixin Solar Electrical Appliance Co. Ltd

                           Energy Plus B.V

                           QXC150040

                           2.6.2015.

                           Ningbo Qixin Solar Electrical Appliance Co. Ltd

                           München Solarenergie GmbH

                           QXC150046

                           10.6.2015.

                           Ningbo Qixin Solar Electrical Appliance Co. Ltd

                           München Solarenergie GmbH

                           QXC150049

                           17.6.2015.

                           Ningbo Qixin Solar Electrical Appliance Co. Ltd

                           München Solarenergie GmbH

                           QXC150052

                           23.6.2015.

                           Ningbo Qixin Solar Electrical Appliance Co. Ltd

                           München Solarenergie GmbH

                           LNPV-058A-1502-017-1

                           6.2.2015.

                           SHANDONG LINUO PHOTOVOLTAIC HI-TECH CO. LTD

                           Lion Sun B.V.

                     Tāpēc saskaņā ar Padomes Īstenošanas regulas (ES) Nr. 1238/2013 3. panta 2. punkta b) apakšpunktu un Padomes Īstenošanas regulas (ES) Nr. 1239/2013 2. panta 2. punkta b) apakšpunktu šie rēķini tiek atzīti par nederīgiem. Kad stājas spēkā saistību atsaukšana attiecībā uz trīs ražotājiem eksportētājiem kopā ar to saistītajiem uzņēmumiem Savienībā, valsts muitas dienestiem saskaņā ar Eiropas Parlamenta un Padomes Regulas (ES) Nr. 952/2013 (21) 105. panta 3.–6. punktu būtu jāatgūst muitas parāds, kas radies laikā, kad tika pieņemta deklarācija par laišanu brīvā apgrozībā. Par nodokļu iekasēšanu atbildīgie valsts muitas dienesti tiks attiecīgi informēti.
               Šajā sakarībā Komisija atgādina, ka saskaņā ar Īstenošanas regulas (ES) Nr. 1238/2013 3. panta 1. punkta b) apakšpunktu, to lasot saistībā ar III pielikuma 7. punktu, un Īstenošanas regulas (ES) Nr. 1239/2013 2. panta 1. punkta b) apakšpunktu, to lasot saistībā ar 2. pielikuma 7. punktu, imports ir atbrīvots no nodokļiem tikai tad, ja rēķinā norāda cenu un iespējamās atlaides. Ja minētie nosacījumi nav izpildīti, nodokļi ir jāmaksā pat tad, ja Komisija nav atzinusi par nederīgu faktūrrēķinu, kas pievienots precēm.

         F.   KOPĒJO SAISTĪBU IZPILDES IESPĒJAMĪBAS NOVĒRTĒJUMS

               (34)

               Saistībās paredzēts, ka individuāla ražotāja eksportētāja pārkāpums nenozīmē, ka saistību pieņemšana automātiski tiek atsaukta attiecībā uz visiem ražotājiem eksportētājiem. Šādā gadījumā Komisija novērtē konkrētā pārkāpuma ietekmi uz saistību izpildes iespējamību attiecībā uz visiem ražotājiem eksportētājiem un CCCME.

               (35)

               Komisija ir attiecīgi novērtējusi Osda Solar, Qixin Solar un Linuo izdarīto pārkāpumu ietekmi uz saistību izpildes iespējamību attiecībā uz visiem ražotājiem eksportētājiem un CCCME.

               (36)

               Kaut gan triju ražotāju eksportētāju pārkāpumi liecina par līdzīgu modeli, Komisija uzskata, ka atbildība par pārkāpumiem ir jāuzņemas attiecīgajiem ražotājiem eksportētajiem; uzraudzība līdz šim nav atklājusi sistemātiskus šāda modeļa pārkāpumus, ko būtu izdarījis liels skaits ražotāju eksportētāju vai CCCME. Pašlaik Komisija uzskata, ka saistību vispārējā darbība netiek ietekmēta un ka nav pamata atsaukt saistību pieņemšanu attiecībā uz visiem ražotājiem eksportētājiem un CCCME.

               (37)

               Tomēr Komisija 2016. gada 11. jūlija vēstulē informēja CCCME par to, ka minētie triju ražotāju eksportētāju pārkāpumi liecina par līdzīgu modeli, un vienlaikus norādīja, ka gadījumā, ja šāda veida pārkāpumi būs novērojami arī turpmāk, Komisija varētu atkārtoti novērtēt saistību izpildes iespējamību.

         G.   RAKSTISKI IESNIEGTA INFORMĀCIJA UN UZKLAUSĪŠANA

               (38)

               Ieinteresētajām personām tika dota iespēja tikt uzklausītām un izteikt piezīmes saskaņā ar antidempinga pamatregulas 8. panta 9. punktu un antisubsidēšanas pamatregulas 13. panta 9. punktu.

               (39)

               Divi ražotāji eksportētāji pēc informācijas izpaušanas sniedza nepilnīgus komentārus par pārdošanas kanāliem vai atbilstību MIC. Tomēr komentāri bija konfidenciāla rakstura, un nekonfidenciāli kopsavilkumi, neraugoties uz Komisijas lūgumu, šajā nolūkā noteiktajā termiņā netika sniegti. Tāpēc saskaņā ar antidempinga pamatregulas 19. panta 3. punktu un antisubsidēšanas pamatregulas 29. panta 3. punktu šos komentārus var neņemt vērā. Jebkurā gadījumā saņemtie komentāri nebija tādi, lai Komisija mainītu 26.–32. apsvērumā norādīto pārkāpumu novērtējumu un atceltu 33. apsvērumā norādīto saistību rēķinu atzīšanu par nederīgiem.

         H.   SAISTĪBU PIEŅEMŠANAS ATSAUKŠANA UN GALĪGO MAKSĀJUMU NOTEIKŠANA

               (40)

               Tāpēc saskaņā ar antidempinga pamatregulas 8. panta 9. punktu un antisubsidēšanas pamatregulas 13. panta 9. punktu un arī saskaņā ar saistību noteikumiem Komisija ir nolēmusi, ka Osda Solar, Qixin Solar un Linuo un ar tiem saistīto uzņēmumu Savienībā saistību pieņemšanu atsauc.

               (41)

               Tādējādi saskaņā ar antidempinga pamatregulas 8. panta 9. punktu un antisubsidēšanas pamatregulas 13. panta 9. punktu galīgo antidempinga maksājumu, kas noteikts ar Īstenošanas regulas (ES) Nr. 1238/2013 1. pantu, un galīgo kompensācijas maksājumu, kurš noteikts ar Īstenošanas regulas (ES) Nr. 1239/2013 1. pantu, no dienas, kad stājas spēkā šī regula, automātiski piemēro ĶTR izcelsmes vai no ĶTR nosūtītam tā attiecīgā ražojuma importam, kuru ražojis Osda Solar (Taric papildu kods B859), Qixin Solar (Taric papildu kods B860) un Linuo (Taric papildu kods B869).

               (42)

               Informācijai šīs regulas pielikumā ietvertajā tabulā uzskaitīti tie ražotāji eksportētāji, attiecībā uz kuriem saistību pieņemšana ar Īstenošanas lēmumu 2013/707/ES netiek skarta,

         IR PIEŅĒMUSI ŠO REGULU.
   1. pants
   Tādējādi tiek atsaukta saistību pieņemšana attiecībā uz Ningbo Osda Solar Co. Ltd, uz kuru attiecas Taric papildu kods B859, Ningbo Qixin Solar Electrical Appliance Co. Ltd kopā ar tā saistīto uzņēmumu Savienībā, uz kuriem kopā attiecas Taric papildu kods B860, un SHANDONG LINUO PHOTOVOLTAIC HI-TECH CO. LTD kopā ar tā saistīto uzņēmumu Savienībā, uz kuriem kopā attiecas Taric papildu kods B869.
   2. pants
   1.   Šādi saistību rēķini tiek atzīti par nederīgiem:

               Faktūrrēķina par precēm, uz kurām attiecas saistības, numurs

               Datums

               Izdevējs

               Izdots uzņēmumam

               ODAEU150006

               23.12.2015.

               Ningbo Osda Solar Co. Ltd

               Triple Shine B.V.

               QXC150051

               20.6.2015.

               Ningbo Qixin Solar Electrical Appliance Co. Ltd

               Energy Plus B.V

               QXC150040

               2.6.2015.

               Ningbo Qixin Solar Electrical Appliance Co. Ltd

               München Solarenergie GmbH

               QXC150046

               10.6.2015.

               Ningbo Qixin Solar Electrical Appliance Co. Ltd

               München Solarenergie GmbH

               QXC150049

               17.6.2015.

               Ningbo Qixin Solar Electrical Appliance Co. Ltd

               München Solarenergie GmbH

               QXC150052

               23.6.2015.

               Ningbo Qixin Solar Electrical Appliance Co. Ltd

               München Solarenergie GmbH

               LNPV-058A-1502-017-1

               6.2.2015.

               SHANDONG LINUO PHOTOVOLTAIC HI-TECH CO. LTD

               Lion Sun B.V.

         2.   Valsts muitas dienestiem tiek uzdots atgūt muitas parādu, kas radies laikā, kad tika pieņemta deklarācija par laišanu brīvā apgrozībā, saskaņā ar Īstenošanas regulas (ES) Nr. 1238/2013 3. panta 2. punkta b) apakšpunktu un Īstenošanas regulas (ES) Nr. 1239/2013 2. panta 2. punkta b) apakšpunktu.
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 22. augustā

            Komisijas vārdā –

            priekšsēdētājs

         Jean-Claude JUNCKER

      (1)  OV L 176, 30.6.2016., 21. lpp.

      (2)  OV L 176, 30.6.2016., 55. lpp.

      (3)  OV L 152, 5.6.2013., 5. lpp.

      (4)  OV L 209, 3.8.2013., 26. lpp.

      (5)  OV L 209, 3.8.2013., 1. lpp.

      (6)  OV L 325, 5.12.2013., 1. lpp.

      (7)  OV L 325, 5.12.2013., 66. lpp.

      (8)  OV L 325, 5.12.2013., 214. lpp.

      (9)  OV L 270, 11.9.2014., 6. lpp.

      (10)  OV L 139, 5.6.2015., 30. lpp.

      (11)  OV L 218, 19.8.2015., 1. lpp.

      (12)  OV L 295, 12.11.2015., 23. lpp.

      (13)  OV C 405, 5.12.2015., 8. lpp.

      (14)  OV C 405, 5.12.2015., 20. lpp.

      (15)  OV C 405, 5.12.2015., 33. lpp.

      (16)  OV L 23, 29.1.2016., 47. lpp.

      (17)  OV L 37, 12.2.2016., 76. lpp.

      (18)  OV L 37, 12.2.2016., 56. lpp.

      (19)  OV L 170, 29.6.2016., 5. lpp.

      (20)  OV L 222, 17.8.2016., 10. lpp.

      (21)  OV L 269, 10.10.2013., 1. lpp.

      PIELIKUMS

         Uzņēmumu saraksts

                  Uzņēmuma nosaukums

                     Taric papildu kods

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co. Ltd

                  B799

                  Anhui Chaoqun Power Co. Ltd

                  B800

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Konca Solar Cell Co., Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED

                  B850

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd

                  B830

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Seraphim Solar System Co. Ltd

                  B836

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd

                  B842

                  Jiangyin Shine Science and Technology Co. Ltd

                  B843

                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd

                  B794

                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD

                  B845

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Huashun Solar Energy Technology Co. Ltd

                  B856

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  Phono Solar Technology Co. Ltd
                  Sumec Hardware & Tools Co. Ltd

                  B866

                  RISEN ENERGY CO. LTD

                  B868

                  SHANGHAI ALEX SOLAR ENERGY Science & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co. Ltd

                  B871

                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co., Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd

                  B796

                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co., Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT & EXPORT CO LTD

                  B918

                  ZHEJIANG YUANZHONG SOLAR CO. LTD

                  B920

                  Zhongli Talesun Solar Co. Ltd

                  B922


title: Komisijas Īstenošanas regula (ES) Nr. 1109/2014 ( 2014. gada 20. oktobris ) par atļauju izmantot Saccharomyces cerevisiae CBS 493.94 kā barības piedevu gaļas liellopiem, mazāk izplatītām atgremotāju sugām, ko audzē nobarošanai, piena govīm un mazāk izplatītām atgremotāju sugām, ko audzē piena ieguvei, un ar ko groza Regulu (EK) Nr. 1288/2004 un (EK) Nr. 1811/2005 (atļaujas turētājs Alltech , Francija)  Dokuments attiecas uz EEZ

text:
               21.10.2014

               LV

               Eiropas Savienības Oficiālais Vēstnesis

               L 301/19

         KOMISIJAS ĪSTENOŠANAS REGULA (ES) Nr. 1109/2014
   (2014. gada 20. oktobris)
   par atļauju izmantot Saccharomyces cerevisiae CBS 493.94 kā barības piedevu gaļas liellopiem, mazāk izplatītām atgremotāju sugām, ko audzē nobarošanai, piena govīm un mazāk izplatītām atgremotāju sugām, ko audzē piena ieguvei, un ar ko groza Regulu (EK) Nr. 1288/2004 un (EK) Nr. 1811/2005 (atļaujas turētājs Alltech, Francija)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka atkārtoti jānovērtē piedevas, kuru lietošana atļauta atbilstoši Padomes Direktīvai 70/524/EEK (2).

               (2)

               Preparātu Saccharomyces cerevisiae CBS 493.94 saskaņā ar Direktīvu 70/524/EEK bez termiņa ierobežojuma ar Komisijas Regulu (EK) Nr. 1288/2004 (3) atļāva lietot kā dzīvnieku barības piedevu teļiem un gaļas liellopiem un ar Komisijas Regulu (EK) Nr. 1811/2005 (4) – piena govīm. Pēc tam saskaņā ar Regulas (EK) Nr. 1831/2003 10. panta 1. punkta b) apakšpunktu minēto preparātu kā esošu lopbarības līdzekli iekļāva lopbarības piedevu reģistrā. Ar Komisijas Regulu (EK) Nr. 886/2009 (5) minēto preparātu atļāva lietot desmit gadus zirgiem.

               (3)

               Saskaņā ar Regulas (EK) Nr. 1831/2003 10. panta 2. punktu un saistībā ar minētās regulas 7. pantu tika iesniegts pieteikums atkārtoti novērtēt preparātu Saccharomyces cerevisiae CBS 493.94 kā barības piedevu gaļas liellopiem, mazāk izplatītām atgremotāju sugām, ko audzē nobarošanai, piena govīm un mazāk izplatītām atgremotāju sugām, ko audzē piena ieguvei, pieprasot to klasificēt piedevu kategorijā “zootehniskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (4)

               Eiropas Pārtikas nekaitīguma iestāde (“Iestāde”) 2014. gada 8. aprīļa atzinumā (6) secināja, ka ierosinātajos lietošanas apstākļos preparātam Saccharomyces cerevisiae CBS 493.94 nav kaitīgas ietekmes uz dzīvnieku veselību, cilvēku veselību vai vidi. Iestāde arī secināja, ka preparāts var palielināt piena govju izslaukumu un ka tā efektivitāti var ekstrapolēt uz mazāk izplatītām atgremotāju sugām, ko audzē piena ieguvei. Turklāt iestāde secināja, ka preparāts var palielināt gaļas liellopu ražīgumu un ka tā efektivitāti var ekstrapolēt uz mazāk izplatītām atgremotāju sugām, ko audzē nobarošanai. Iestāde uzskata, ka nav vajadzības noteikt īpašas prasības uzraudzībai pēc laišanas tirgū. Iestāde arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par dzīvnieku barībā esošās piedevas analītisko metodi.

               (5)

               Preparāta Saccharomyces cerevisiae CBS 493.94 novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo preparātu būtu jāļauj lietot atbilstīgi šīs regulas pielikumam.

               (6)

               Tādēļ attiecīgi būtu jāgroza Regula (EK) Nr. 1288/2004 un Regula (EK) Nr. 1811/2005.

               (7)

               Drošības apsvērumu dēļ nav nepieciešams tūlītēji piemērot izmaiņas atļaujas nosacījumos, tāpēc ir lietderīgi noteikt pārejas periodu, lai ieinteresētās personas varētu sagatavoties to jauno prasību izpildei, kuras izriet no atļaujas piešķiršanas.

               (8)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Atļauja
   Pielikumā norādīto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts lietot kā piedevu dzīvnieku ēdināšanā saskaņā ar minētajā pielikumā izklāstītajiem nosacījumiem.
   2. pants
   Grozījumi Regulā (EK) Nr. 1288/2004
   Regulas (EK) Nr. 1288/2004 I pielikumā ierakstu par E 1704, Saccharomyces cerevisiae CBS 493.94, kas attiecas uz gaļas liellopiem, svītro.
   3. pants
   Grozījumi Regulā (EK) Nr. 1811/2005
   Regulas (EK) Nr. 1811/2005 III pielikumā svītro ierakstu par E 1704, Saccharomyces cerevisiae CBS 493.94.
   4. pants
   Pārejas pasākumi
   Pielikumā minēto preparātu un šo preparātu saturošo barību, kas ražoti un marķēti pirms 2015. gada 10. maija, saskaņā ar noteikumiem, kas bija piemērojami pirms 2014. gada 10. novembra, arī turpmāk drīkst laist tirgū un lietot, līdz beidzas esošie krājumi.
   5. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 20. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).

      (3)  Komisijas 2004. gada 14. jūlija Regula (EK) Nr. 1288/2004 par pastāvīgu atļauju izmantot dzīvnieku barībā dažas piedevas un pagaidu atļauju izmantot jau atļautu jaunu dzīvnieku barības piedevu (OV L 243, 15.7.2004., 10. lpp.).

      (4)  Komisijas 2005. gada 4. novembra Regula (EK) Nr. 1811/2005 par pastāvīgu atļauju izmantot dažas dzīvnieku barības piedevas un par pagaidu atļauju jau atļautas dzīvnieku barības piedevas jaunam lietojumam (OV L 291, 5.11.2005., 12. lpp.).

      (5)  Komisijas 2009. gada 25. septembra Regula (EK) Nr. 886/2009 par atļauju izmantot Saccharomyces cerevisiae CBS 493.94 kā barības piedevu zirgiem (atļaujas turētājs Alltech, Francija) (OV L 254, 26.9.2009., 66. lpp.).

      (6)  EFSA Journal, 2014. gads; 12(5):3666.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analītiskā metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  KVV/kg kompleksās barības ar mitruma saturu 12 %

                     Zootehnisko piedevu kategorija. Funkcionālā grupa: zarnu floras stabilizatori.

                  4a1704

                  ALLTECH
                  Francija

                     Saccharomyces cerevisiae

                  CBS 493.94

                     Piedevas sastāvs

                     Saccharomyces cerevisiae CBS 493.94 preparāts, kas satur vismaz
                  1 × 109 KVV/g piedevas cietā veidā

                     Aktīvās vielas raksturojums

                     Saccharomyces cerevisiae CBS 493.94.

                     Analītiskā metode
                      (1)

                  Skaitīšanas metode: samaisīšanas metode Petri trauciņā, izmantojot rauga ekstrakta – glikozes – hloramfenikola agaru.
                  Identifikācija: polimerāzes ķēdes reakcija (PĶR).

                  Piena govis un mazāk izplatītas atgremotāju sugas, ko audzē piena ieguvei.

                  —

                  1 × 107

                  —

                              1.

                              Piedevas un premiksa lietošanas noteikumos norāda glabāšanas nosacījumus un noturību pret granulēšanos.

                              2.

                              Drošība: veicot manipulācijas, izmanto elpceļu aizsarglīdzekļus.

                  2024. gada 10. novembris

                  Gaļas liellopi un mazāk izplatītas atgremotāju sugas, ko audzē nobarošanai.

                  1 × 108

         (1)  Sīkāka informācija par analītiskajām metodēm atrodama Eiropas Savienības references laboratorijas barības piedevu jomā tīmekļa vietnē: https://ec.europa.eu/jrc/en/eurl/feed-additives/evaluation-reports